Diari Oficial de la Generalitat Valenciana


Sumari del DOGV 893, del 02-09-1988 (1988/811917)

ORDRE de 23 de juny de 1988, de la Conselleria de Cultura, Educació i Ciència, per la qual es convoquen ajudes per a millorar instal.lacions d'Arxius Municipals de la Comunitat Valenciana.
--------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/06/23/(2)/dof/vci/html**

### Dades del document

Número de DOGV
:   893

Data del DOGV
:   02-09-1988

Secció del DOGV
:   DISPOSICIONS GENERALS

Número del document
:   1988/811917


Data del document
:   23-06-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 23 de juny de 1988, de la Conselleria de Cultura, Educació i Ciència, per la qual es convoquen ajudes per a millorar instal.lacions d'Arxius Municipals de la Comunitat Valenciana.  
La Conselleria de Cultura, Educació i Ciència d'acord amb el programa de Recuperació d?Arxius Municipals de la Comunitat Valenciana, té el propòsit de subvencionar aquells ajuntaments que milloren les instal·lacions d'arxiu i contribuir amb això a sufragar les despeses derivades de la conservació dels fons documentals.  
Per tot això, i d'acord amb el que disposa l?article 33 de la Llei 1/1988, de 29 de febrer, de Pressupostos de la Generalitat Valenciana per a l'exercici 1988.  
ORDENE:  
Article primer  
Es convoca un concurs públic per a la concessió d'ajudes a arxius municipals de la Comunitat Valenciana, i s'aproven les bases per les qual es regeix aquesta convocatòria, incloses com a annex d'aquesta Ordre.  
Article segon  
Les ajudes a què es refereix l'article anterior contribuiran al finançament de les despeses derivades de les obres, mobiliari i en general, totes aquelles instal·lacions que calguen per a la correcta conservació dels fons documentals que existeixen als Arxius Municipals de la Comunitat Valenciana.  
Article tercer  
Les ajudes regulades per la present Ordre es realitzaran amb càrrec als crèdits pressupostàris que hi disposa la partida pressupostària 50.15.567.9.878.3.  
DISPOSICIONS FINALS:  
Primera  
El Director General de Patrimoni Cultural queda facultat perquè, en l'àmbit de les seues competències, adopte les mesures necessàries per a dur a terme el que disposa aquesta Ordre.  
Segona  
Aquesta Ordre entrarà en vigor el mateix dia que es publique en el Diari Oficial de la Generalitat Valenciana.  
València, 23 de juny de 1988.  
El Conseller de Cultura, Educació i Ciència,   
CEBRIA CISCAR I CASABAN  
Bases de la convocatòria d'ajudes per a millorar instal·lacions d'Arxius Municipals de la Comunitat Valenciana  
Primera:  
1. Podran sol·licitar aquestes ajudes tots els ajuntaments de la Comunitat Valenciana que realitzen inversions en els arxius.  
2. Es podran finançar amb càrrec a aquestes ajudes els tipus d'inversió següents:  
a) Construcció d'instal·lacions destinades a arxius.  
b) Obres d'ampliació, reforma i modernització de les instal·lacions d'arxiu existents.  
c) Finançament d'obres d'aquest tipus iniciades en exercicis anteriors.  
d) Adquisició de mobiliari i equipament tècnic d'ús exclusiu en instal·lacions d'arxiu.  
Segona  
Tindran prioritat per a la consecució de les subvencions les peticions següents:  
a) Les sol·licituds per municipis amb mancança total o instal·lació d'arxiu deficient.  
b) Execució d'obres que suposen el finançament de projectes parcialment realitzats.  
c) Projectes que suposen la restauració, la rehabilitació i l'ocupació d'edificis que estiguen en alguna de les situacions següents: haver estat declarat o tenir un expedient incoat per a la declaració com a bé d?interès cultural o estar en conjunts amb idèntica circumstància, i també aquells edificis inclosos en catàlegs aprovats d'acord amb la Llei del Sòl.  
d) Es valorarà especialment l'antiguitat, el volum i l?interès dels fons documentals que conserve l'Arxiu Municipal i les que ingressaran en un futur.  
Tercera  
1. Els projectes es finançaran amb els crèdits que figuren en els pressuposts de la Generalitat Valenciana consignats a aquests efectes i amb els pressupostos de què disposen els ajuntaments.  
2. L?aportació de la Conselleria de Cultura, Educació i Ciència en el finançament de cada petició que resulte inclosa serà com a màxim del 50% del muntant de la inversió que es realitze en 1988.  
Els ajuntaments han d'aportar, amb càrrec al seu pressupost, la part no finançada per la Generalitat Valenciana.  
Quarta  
1. El termini de presentació de sol·licituds serà de dos mesos comptadors des de l'endemà de la publicació d'aquesta convocatòria en el Diari Oficial de la Generalitat Valenciana.  
2. La sol·licitud d'ajuda econòmica es realitzarà mitjançant un Acord de Ple de la corporació en què es farà constar:  
a) La sol·licitud d'ajuda econòmica.  
b) El pressupost i el pla de finançament, tot especificant les quantitats a invertir en cada exercici si el termini d?execució és superior a un any. L?aportació de l'ajuntament.  
c) El pla d'execució de la inversió completa per anualitats.  
d) Compromís de l'ajuntament d'aportació econòmica en la quantia no finançada per la Generalitat Valenciana, i també l'excés que puga haver-hi entre el pressupost inicial i el preu de contracta definitiu.  
Cinquena  
1. Les sol·licituds aniran acompanyades, si s'escau, dels documents següents:  
a) Projecte tècnic de les obres, quan el pressupost depasse els tres milions de pessetes (3.000.000), subscrit per un tècnic competent, on s?especificarà la denominació, la localització de les obres a realitzar, el pla de situació, el pressupost amb desglosament per unitats i el termini d?execució previst.  
En les obres el pressupost de les quals siga inferior a tres milions de pessetes, bastarà amb la presentació de la memòria valorada.  
En cas d'adquisició de mobiliari i equipament tècnic caldrà presentar la relació detallada de tot el material i el pressupost per unitats.  
b) Certificació de l'Interventor de l'ajuntament que existeix consignació en el pressupost municipal de 1988 per a finançar l'aportació.  
c) Certificació del Secretari en què es farà constar que l'ajuntament no ha rebut cap subvenció per a aquesta mateixa inversió, o si s'escau, una fotocòpia compulsada de la notificació en què es comunicà a l'ajuntament la concessió d'altres subvencions per a aquesta mateixa finalitat.  
d) Si s?escau, certificació del Secretari de la Corporació, en relació amb l'inventari de béns municipals, que es disposa dels terrenys o immobles que calen per a la construcció o rehabilitació, respectivament.  
e) Memòria descriptiva del pla d'utilització previst.  
f) Entitat bancària i número de compte corrent on s'ha de realitzar l'ingrés de la transferència, cas que es concedesca l'ajuda, i també una fotocòpia del CIF de l'ajuntament.  
g) Si la inversió afecta immobles compresos en la Base Segona C), caldrà, a més, un informe sobre la situació jurídica de l'edifici o conjunt, i almenys, 20 fotografies de 24xl8 cm.  
2. La documentació demanada en aquesta Base es presentarà en els Serveis Centrals d'aquesta Conselleria i serà determinant per a la fixació de prioritats.  
Sisena  
1. Els projectes tècnics de les obres que obtinguen aquestes ajudes requeriran un informe tècnic de la Conselleria de Cultura, Educació i Ciència, la qual es reserva, en tot cas, la inspecció i la comprovació de l'execució de les obres mitjançant els seus serveis tècnics.  
2. L?informe desfavorable sobre el projecte tècnic podrà ocasionar la suspensió temporal o definitiva de l'aportació econòmica de la Conselleria de Cultura, Educació i Ciència.  
3. En cas d'inversió en obres que afecten els immobles esmentats en la lletra c) de la Base Segona, serà imprescindible un informe favorable de la Direcció General de Patrimoni Cultural de la Conselleria de Cultura, Educació i Ciència per a la definitiva concessió de l'ajuda.  
Setena  
1. La selecció prèvia de les sol·licituds la realitzarà una comissió tècnica presidida pel Director General de Patrimoni Cultural, de la qual formaran part el Secretari General de la Conselleria de Cultura, Educació i Ciència, els caps de Servei i els Directors de Programes d?aquella Direcció General.  
2. El Director General de Patrimoni Cultural, tot atenent les sol·lcituds presentades i els informes emesos pels Serveis corresponents, elaborarà la proposta de distribució d'aquestes ajudes, l'aprovació de les quals correspondrà al Conseller de Cultura, Educació i Ciència, mitjançant una Resolució, que serà publicada en el Diari Oficial de la Generalitat Valenciana.  
Vuitena  
1. Les minoracions produïdes amb relació al pressupost inicial, bé per un pressupost menor del projecte definitiu o per baixes produïdes en l'adjudicació, es repartiran proporcionalment a les quantitats aportades per cada Institució.  
2. L?import de les minoracions produïdes corresponent a l'aportació de la Conselleria de Cultura, Educació i Ciència es destinarà a inversions en instal·lacions culturals, bé en aquells municipis no inclosos inicialment, bé incrementant les aportacions de la Generalitat Valenciana a alguna inversió subvencionada en 1988.  
3. La Conselleria de Cultura, Educació i Ciència no assumirà modificacions del projecte o del contracte que suposen un augment del preu d?adjudicació, ni revisió de preus.  
Si es produeixen aquest casos, l'ajuntament interessat assumirà les despeses extra.  
Novena  
1. Cada ajuntament realitzarà la contractació de les obres o subministraments que obtinguen aquestes ajudes, utilitzant la forma d?adjudicació que s'escaiga.  
Les inversions subvencionades per aquesta Conselleria podran, excepcionalment, ser contractades per les Diputacions Provincials, si participen del finançament i així ho demanen els respectius ajuntaments, tot donant-ne compte a la Conselleria de Cultura, Educació i Ciència.  
2. En el Plec de Condicions Administratives de la contractació haurà de figurar una clàusula que contemple la publicitat de l'obra a càrrec del contractista. Al cartell de l'obra es farà constar la col·laboració de la Generalitat Valenciana.  
3. Una vegada realitzada l'adjudicació de l'obra o subministrament, o l'adquisició de l?immoble, s'ha de remetre, dins el terme de 15 dies, un certificat de l'acord adoptat per l?òrgan municipal competent, expedit pel Secretari de la Corporació.  
4. Les obres, si així ho decideix l'ajuntament interessat, les podrà realitzar l'administració. En aquest cas s'ha de remetre a aquesta Conselleria un certificat de l'acord de l?òrgan municipal competent en aquest sentit en el mateix termini assenyalat en el número anterior, així com el compromís del compliment de les obligacions fiscals i de la Seguretat Social.  
Deu  
El pagament de les aportacions de la Generalitat Valenciana es realitzarà d'acord amb el procediment següent:  
a) En cas de construcció, ampliació i modernització, es remetran les certificacions d?obra expedides pel tècnic competent, degudament intervingudes i aprovades per l'òrgan municipal corresponent.  
De cada certificació i després de l'aprovació dels informes previs, la Conselleria abonarà la part percentual que correspon a la seua aportació sobre l'import del preu d?adjudicació.  
Juntament amb la primera certificació d?obra es remetrà l'escriptura de propietat del solar en favor de l'ajuntament, en cas que aquell haja estat adquirit amb aquesta finalitat en l'exercici de 1988 i el seu finançament haja estat inclòs en la petició.  
b) En cas d?adquisició d'immobles, el pagament de l'aportació de la Generalitat Valenciana es farà tot d'una vegada, després de la presentació prèvia de l'escriptura de propietat de l'edifici a favor de l'ajuntament.  
c) En cas d?adquisició de mobiliari i equipament tècnic, el pagament de l'aportació de la Generalitat Valenciana es farà tot d'una vegada, després de la presentació prèvia davant la Conselleria de Cultura, Educació i Ciència dels documents següents: Certificació del Secretari de la corporació que el subministrament contractat ha estat intregat a l'ajuntament per l'empresa adjudicatària i fotocòpia de les factures o justificants de les despeses realitzades, expedides per la mateixa empresa.  
Onze  
1. L?última certificació d'obra s'ha de presentar abans del 30 de .juny de 1989 en aquesta Conselleria.  
2. En cas d'adquisició d'immobles i equipament, la documentació a què es refereix la Base Deu s'ha de presentar davant la Conselleria de Cultura abans del 30 de juny de 1989.  
3. En casos concrets, degudament justificats i lliurement apreciats pel Conseller, els terminis assenyalats en aquesta Base es podran prorrogar, després de la petició prèvia de l'ajuntament interessat, fins el 30 de desembre de 1989.  
Dotze  
1. En cas d?obres de construcció, ampliació o reforma, els ajuntaments comunicaran a la Conselleria de Cultura, Educació i Ciència, amb antelació suficient, la data assenyalada per a la recepció d'obres, per si estima oportuna la designació d'un representant que hi concórrega.  
2. Les certificacions finals d'obra o totals s'acompanyaran de:  
a) La certificació de terminació de les obres subscrita pel seu tècnic- director.  
b) L?Acta de recepció provisional signada pel contractista o adjudicatari, el promotor i el tècnic director de les obres.  
c) Almenys quatre fotografies de les instal·lacions ja acabades de 24x18 cm., diligenciades al dors per l'ajuntament respectiu, fent constar-hi que corresponen a l'obra realitzada.  
Tretze  
1. L?incompliment o omissió d'aquestes bases per part dels ajuntaments podrà originar la suspensió provisional o definitiva de les transferències de capital que aquesta Conselleria haja realitzat per tal de satisfer la seua aportació econòmica.  
2. La Conselleria de Cultura, Educació i Ciència es reserva el dret a realitzar totes les inspeccions tècniques i administratives que considere necessàries en tot allò que faça referència a les inversions que obtinguen aquestes ajudes.


Còpia Permalink ELI